Programmerker Vikingarna

# Friluftliv

|  |  |  |
| --- | --- | --- |
| Mål | Beskrivelse | Kommentar |
| F-1 | Gjennomføre en lengre tur både om vinteren, våren, sommeren og høsten.  |  |
| F-2 | Gjennomføre et orienteringsløp i et ukjent område.Bruke GPS til å finne veien i et ukjent område. Bruke tegn i naturen til å orientere seg i et ukjent område.  |  |
| F-3 | Gjennomføre flere turer der de benytter ulike former for utendørs overnatting som feltjakketur, telt, gapahuk, nødbivuak eller snøhule. |  |
| F-4 | Sette seg inn i hvilke ulike varmekilder som kan benyttes på tur, og prøve minst tre ulike metoder for tilberedning av mat ute.  |  |
| F-5 | Gjennomføre sikkerhetstiltak ved bålbrenning om sommeren og vinteren.Prøve å lage ulike former for bål som vi sjelden benytter, som råbjørkbål, bål i snøen, nying osv.  |  |
| F-6 | Delta i en diskusjon, for eksempel leirbålsprat, der tema er hvordan friluftslivet påvirker samfunnet og speiding i Norge.Delta i et tiltak som fremmer friluftslivet eller friluftsaktiviteter i samfunnet lokalt eller nasjonalt.  |  |
| F-7 | Sette seg inn i politiske vedtak som påvirker friluftslivet i deres nærmiljø, og gjøre seg kjent med hvordan de kan påvirke disse vedtakene.  |  |
| F-8 | Oppsøke en nasjonalpark i en annen landsdel enn der de bor, og finne ut hvorfor dette området er vernet.  |  |
| F-9 | Tilegne seg nye kunnskaper om og erfaringer med ulike naturtyper gjennom for eksempel Fjellederkurset, Brekurset, Turlederkurs i kano, Fossekallen, emnekurs sjø og lignende.  |  |
| F-10 | Gjennomføre overnattingstur alene.  |  |
| F-11 | Prøve minst fem ikke-motoriserte framkomstmidler sammen med laget eller andre speidere i løpet av et år, for eksempel hest, spark, hundekjøring, kiting, seilbåt eller rulleski.  |  |
| F-12 | Ha hovedansvaret for troppstur, lagstur eller lignende.Være med på å pakke gruppas utstyr til leir.  |  |
| F-13 | Tilegne seg kunnskaper om sikkerhet på tur, for eksempel om skred eller sikkerhet i kano, gjennom å være deltaker på et kurs eller å holde et møte for troppen/laget.  |  |
| F-14 | Tilegne seg kunnskaper om førstehjelp gjennom å delta på kurs eller holde et førstehjelpsmøte for troppen.  |  |
| F-15 | Være med på å vedlikeholde gruppens turutstyr som lavvoer, telt, kanoer og kanoårer.Ta vare på personlig turutstyr.  |  |

# Samfunnsengasjement

|  |  |  |
| --- | --- | --- |
| Mål | Beskrivelse | Kommentar |
| S-1 | Delta på kretsting, og ta aktivt stilling til eller ta ordet i minst én av sakene.Ta stilling til hvordan de vil bruke stemmeretten sin ved valg.Sammenlign ulike styreformer, som for eksempel demokrati, diktatur, ettpartistat og monarki.  |  |
| S-2 | Finne noen eksempler på reklame, politiske budskap eller avisartikler, og se på hvilke virkemidler som brukes i dem for å påvirke mottakeren.Ytre egne meninger i det offentlige rom gjennom å skrive et innlegg til lokalavisa eller en debattside, for eksempel på speiding.no.  |  |
| S-3 | Ta på seg verv i speideren, utover roverlaget, eller verv utenfor speideren.  |  |
| S-4 | Sette seg inn i hvordan ulike transportmidler forurenser, og bruke dette til å ta aktive valg av transportmiddel i forbindelse med egne reiser.Velge noen eksempler på menneskelig aktivitet, som ressursutvinning, infrastruktur eller handel, og finne ut hvordan disse aktivitetene påvirker samspillet i naturen. Finn ut/vurder hvordan skadelig påvirkning fra disse kan minskes.  |  |
| S-5 | Bli bevisst sitt eget forbruk av klær og elektronikk, og ta grep for å gjøre dette forbruket mer miljøvennlig.Ønske seg og gi bort gaver som er basert på å gi tjenester og opplevelser istedenfor ting.  |  |
| S-6 | Finne ut om deres egne valg av produkter gir miljø- eller samfunnsmessige konsekvenser, og bruke kunnskapen til å ta aktive valg i hverdagen.Få kunnskap om opphavet til produkter de ofte bruker - om de er langreist, kortreist, økologiske eller rettferdige - og finne ut om det finnes bedre alternativer til disse produktene.  |  |
| S-7 | Lage et måltid med kun mat funnet i naturen, eller dra på en overnattingstur der de lever av det de finner i naturen.  |  |
| S-8 | Forstå hvilke samfunnstrukturer som er nødvendige, og hvorfor, ved for eksempel å konstruere/tenke ut et eget samfunn.  |  |
| S-9 | Bidra til at andre kan føle tilhørighet i lokalsamfunnet eller lignende.Undersøke hva som skaper tilhørighet eller felles identitet på tvers av landegrenser eller globalt.  |  |
| S-10 | Ta kontakt med mennesker som blir urettferdig behandlet, og prøve å forstå hvordan deres situasjon er, eller gjøre noe sammen med mennesker fra en annen kultur / annet land.Finne ut hvordan de kan jobbe for globalt likeverd mellom mennesker.  |  |
| S-11 | Arrangere Speideraksjonen for sin gruppe og et infomøte i forkant.Sette seg inn i en konflikt, og arrangere et diskusjonsmøte eller debatt om denne konflikten, eller bli kjent med noen organisasjoner som jobber med aktuelle samfunnsproblemer.  |  |

# Vennskap

|  |  |  |
| --- | --- | --- |
| Mål | Beskrivelse | Kommentar |
| V-1 | Sette seg inn i hvilke roller de inntar i ulike samarbeidssituasjoner, og vurdere om det er de rollene de egentlig ønsker å ha.  |  |
| V-2 | Gjøre et stunt som krever stort aktivt samarbeid og tillit i laget, som "ta sjansen", bygge tårn, brevandring eller revy.  |  |
| V-3 | Finne noe som er skummelt eller vanskelig for dem, og gjøre det sammen med andre.  |  |
| V-4 | Delta i aktiviteter som gir forståelse for kommunikasjon og hva som forstyrrer kommunikasjon.Hjelpe gruppa til å ta i bruk moderne kommunikasjonsmidler.  |  |
| V-5 | Reflektere over hvilke former for uskrevne regler de kommer ut for i ulike situasjoner og miljøer, for eksempel i arbeids- og sosiale sammenhenger, i vennegjengen og med fremmede mennesker. Opplever de eventuelt mangel på regler eller at noen ikke følger dem?Reflektere over hvordan de omgås hverandre i roverlaget, og finne ut om dette kan virke inkluderende eller ekskluderende på noen.  |  |
| V-6 | Finne ut hvilke instanser vi har til å løse konflikter i samfunnet.Lære seg noen meglingsteknikker, og øve på disse gjennom rollespill.  |  |
| V-7 | Forstå hvordan solidaritetstanken griper inn i speiderarbeidet.Sette seg inn i situasjonen til en gruppe mennesker som dere ikke opplever fellesskapsfølelse med, eller som dere misliker.  |  |
| V-8 | Bli kjent med prinsippene for et godt leirbål, og arrangere et leirbål for gruppa, laget eller et større speiderarrangement.  |  |
| V-9 | Ta initiativ til å styrke samholdet i laget, for eksempel gjennom å foreslå noen aktiviteter som gir bedre samhold.Delta i utfordrende eller hyggelige aktiviteter sammen med laget.  |  |
| V-10 | Delta på et nasjonalt eller internasjonalt roverarrangement.Være med på å arrangere og gjennomføre en aktivitet for troppen, flokken eller beverkolonien.  |  |
| V-11 | Delta på internasjonale speiderarrangement,eller besøke et internasjonalt speidersenter.Finne ut hva som kjennetegner speiderarbeidet i ulike land og regioner.  |  |

# Kreativitet

|  |  |  |
| --- | --- | --- |
| Mål | Beskrivelse | Kommentar |
| K-1 | Delta i aktiviteter der de legger vekt på enkeltsanser, for eksempel nattmanøver, hinderløype eller slakk line.Prøve en ny og utfordrende fysisk aktivitet.  |  |
| K-2 | Trene hukommelsen sin aktivt gjennom å prøve å huske opplysninger som telefonnumre, navn og adresser.Bli kjent med teknikker for å huske bedre, og forstå hva som påvirker hukommelsen, og hva man husker.Delta i leker og oppgaver som utfordrer hukommelsen.  |  |
| K-3 | Utvikle iakttagelsesevnen sin gjennom å delta i aktiviteter som naturfotografering, jakt, klatring eller fuglekikking.Trene på å være oppmerksom i trafikken.Delta i oppgaver og leker som stiller krav til observasjons- og iakttagelsesevnen deres.  |  |
| K-4 | Spille strategispill eller live rollespill. Lage og gjennomføre egen strategilek.Delta i aktiviteter og leker som krever at de tenker taktisk eller logisk.  |  |
| K-5 | Lage et kunstverk som kan vises fram, eller turutstyr til eget eller roverlagets bruk, for eksempel anorakk, vandrestav, leirkasse eller kartmappe.  |  |
| K-6 | Planlegge og sette opp et leirområde. Montere et møbel.Finne en ukjent matoppskrift, og følge den.  |  |
| K-7 | Få øvelse i å bruke elektrisk verktøy, for eksempel symaskin, loddeverktøy eller stikksag, til å gjennomføre et større arbeid.Vise riktig håndtering og vedlikehold av verktøy og redskaper.Lære å bruke noen nye redskaper.  |  |
| K-8 | Kjenne egenskapene til flere materialer som har samme anvendelsesområde, og forstå forskjellen på dem, for eksempel materialer som brukes i turutstyr.  |  |
| K-9 | Utføre komplisert og sikkert pionerarbeid med riktig valg og bruk av tau.Kjenne hvilke typer tau som skal brukes i ulike situasjoner.  |  |
| K-10 | Reflektere over den makten som ligger i symboler.Reflektere over symbolene de selv og andre bruker for å uttrykke sin identitet.  |  |
| K-11 | Teste et kjent fenomen eller gjøre om igjen et kjent forsøk, og forklare mekanismene bak det.  |  |
| K-12 | Arrangere en ikke-planlagt aktivitet for resten av roverlaget.Være med på improvisasjonsteater.Få øvelse i å lage noe ved hjelp av begrensede midler (for eksempel å lage en gapahuk av kun ett tre, uten tau).  |  |
| K-13 | Lære seg å spille et instrument.Lære seg noen nye sanger, og kunne dem godt, for eksempel noen internasjonale speidersanger.  |  |
| K-14 | Bidra med underholdning på scenen på et større kretsarrangement eller nasjonalt arrangement.  |  |
| K-15 | Sette seg inn i virkemåte, bruk og vedlikehold av én spesiell variant av teknologisk utstyr, for eksempel GPS eller motor.  |  |

# Livskvalitet

|  |  |  |
| --- | --- | --- |
| Mål | Beskrivelse | Kommentar |
| L-1 | Kjenne, og forstå, formålsparagrafen. Kjenne til speidermetoden.  |  |
| L-2 | Tenke over hvordan deres egne verdier, normer og holdninger påvirker valgene i hverdagen, for eksempel delta i en diskusjon om dette i roverlaget.Finne ut hvilke av deres egne verdier og holdninger som ikke er i samsvar med hvordan de ønsker å være, og arbeide med å forbedre dem.  |  |
| L-3 | Tenke over hvilke roller de har i hverdagen - speider, elev, sønn/datter eller noe annet - og finne ut hvilke av disse rollene som er viktigst for dem.Prøve å forstå sine egne reaksjonsmønstre i situasjoner som oppleves positivt og de som oppleves negativt.  |  |
| L-4 | Tenke gjennom sitt livssyn, og hvordan det preger deres liv.Bli kjent med noen som har et annet livssyn enn dem, og finne ut hvilke felles verdier de har.  |  |
| L-5 | Arrangere noe som kan glede andre, for eksempel en hygglig kveld for eldre.  |  |
| L-6 | Ta initiativ til en leirbålsprat for laget eller andre.  |  |
| L-7 | Gjennomføre en Scouts Own i laget eller gruppa.  |  |
| L-8 | Bli kjent med et trossamfunn tilknyttet en religion de ikke tilhører selv: Sette seg inn deres historikk, tradisjoner og seremonier, og oppsøke dette trossamfunnet.  |  |
| L-9 | Bli kjent med personer som har fysiske eller psykiske funksjonshemminger, og få innblikk i deres hverdag, for eksempel gjennom å ta kontakt med en interesseorganisasjon eller et aktivitetssenter.Finne ut hvordan speiderarbeidet i egen gruppe kan tilrettelegges for mennesker med synlige og skjulte funksjonsvansker.  |  |
| L-10 | Finne ut hvilke kostnader og konsekvenser som påføres ditt lokalsamfunn som resultat av tyveri og/eller hærverk som tagging, flaskeknusing og lignende.Finne ut hvilke paragrafer i straffeloven som omhandler hærverk eller tyveri, og diskutere hva de synes en hensiktsmessig straff skal være.Tenke over om de alltid er ærlige.  |  |
| L-11 | Bli bevisst på eget ståsted når det gjelder bruk av rusmidler og tobakk.Finne ut hvilke avhengighetsdannende stoffer de bruker jevnlig, og finne ut hvordan de kan bruke mindre av dem.Diskutere og gjøre seg opp en mening om hva de synes er fornuftige forbud og restriksjoner i forhold til rusmidler, og hvorfor.  |  |
| L-12 | Sette seg inn i hvilken mat de trenger med utgangspunkt i egen helse og aktivitetsnivå, og ta implementere denne nye kunnskapen i sine daglige vaner.Prøve ut forskjellige måter å holde seg fysisk aktiv på, og finne noe som de ønsker å fortsette med, for eksempel jogging, turgåing, roing/padling, sykling eller tennis.  |  |
| L-13 | Sette seg inn i HIV- /AIDS-problematikken: Hvordan smitter det?Hva er forskjellen på HIV og AIDS? Hvordan forholde seg til en med HIV/AIDS? Hvordan påvirker sykdommen utviklingen i land med stor utbredelse?Vite hvordan de unngår å bli smittet av kjønnssykdommer, og lage noen regler for seg selv som vil bidra til å unngå det.  |  |
| L-14 | Vite hvilke konsekvenser det kan få for en tur eller leir hvis deltakerne ikke er bevisste på hygienen, for eksempel at dette kan føre til sykdom eller dårlig stemning.Være med på å tilrettelegge et hensiktsmessig og hygienisk leirområde, eller ha ansvar for hygienetiltak på tur eller leir.  |  |